KOMMISSIONENS BESLUTNING

af 24. november 1999

om tilpasning i medfør af artikel 16, stk. 1 og artikel 42, stk. 3, af bilag II, III, IV og V til Rådets forordning (EØF) nr. 259/93 om overvågning af og kontrol med overførsel af affald inden for, til og fra Det Europæiske Fællesskab

(meddelt under nummer K(1999) 3880)

(EØS-relevant tekst)

(1999/816/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 259/93 af 1. februar 1993 om overvågning af og kontrol med overførsel af affald inden for, til og fra Det Europæiske Fællesskab(1), senest ændret ved Kommissionens forordning (EF) nr. 2408/98(2), særlig artikel 16, stk. 1, og artikel 42, stk. 3,

under henvisning til Rådets direktiv 75/442/EØF af 15. juli 1975 om affald(3), senest ændret ved beslutning 96/350/EF(4), særlig artikel 18, og

ud fra følgende betragtninger:

(1) I overensstemmelse med artikel 42, stk. 3, i forordning (EØF) nr. 259/93, skal bilag II, III og IV tilpasses, så de kun afspejler de ændringer, der allerede er opnået enighed om under OECD's revisionsordning;

(2) OECD-rådet(5) har inden for OECD's revisionsordning besluttet at ændre den grønne, den gule og den røde affaldsliste;

(3) det er nødvendigt at ændre bilag II, III og IV til forordning (EØF) nr. 259/93 for at afspejle disse ændringer;

(4) bilag V til forordningen indeholder i del 3 affald fra bilag III og IV;

(5) i overensstemmelse med artikel 16, stk. 1, i forordning (EØF) nr. 259/93, som ændret ved Rådets forordning (EF) nr. 120/97(6), gennemføres der senere revision og ændring af bilag V;

(6) det er også nødvendigt at ændre bilag V, del 3, for at afspejle de ændringer, der er foretaget under OECD-revisionsordningen om ændring af den gule og den røde affaldsliste;

(7) når Kommissionen tilpasser bilag II, III, IV, og V til forordningen, bistås den af det udvalg, der er nedsat i medfør af artikel 18 i direktiv 75/442/EØF som ændret;

(8) de i denne beslutning fastsatte foranstaltninger er i overensstemmelse med den udtalelse, der er afgivet af ovennævnte udvalg -

VEDTAGET FØLGENDE BESLUTNING:

Artikel 1

Bilag II, III, IV og V til forordning (EØF) nr. 259/93 affattes som anført i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 24. november 1999.

På Kommissionens vegne

Margot WALLSTRÖM

Medlem af Kommissionen

(1) EFT L 30 af 6.2.1993, s. 1.

(2) EFT L 298 af 7.11.1998, s. 19.

(3) EFT L 78 af 26.3.1991, s. 32.

(4) EFT L 135 af 6.6.1996, s. 32.

(5) OECD-rådet, den 23. december 1998, dok.ref. K(98) 202 endelig udg.

(6) EFT L 22 af 24.1.1997, s. 14.

BILAG

"BILAG II

GRØN AFFALDSLISTE ((Hvor det er muligt, er kodenummeret i det harmoniserede varebeskrivelses- og kodningssystem, som blev indført ved Bruxelles-konventionen af 14. juni 1983 under Toldsamarbejdsrådet (den harmoniserede systemkode), anført ud for hver vare på listen. Denne kode kan gælde både affald og produkter. Denne beslutning omfatter ikke emner, som ikke er affald. Derfor er koden - som anvendes af toldembedsmænd for at lette både deres egne og andres procedurer - kun anført her for at hjælpe med til at identificere affald, anført på listen og omfattet af denne beslutning. Men de tilsvarende officielle forklarende bemærkninger udstedt af Toldsamarbejdsrådet bør anvendes som vejledning ved identifikation af affald omfattet af generiske overskrifter. Betegnelsen "ex" er anvendt for at angive et specifikt emne inden for en overskrift i den harmoniserede systemkode. Koden med fede typer i første kolonne er OECD-koden: den består af to bogstaver (et for listen "Green" (grøn), "Amber" (gul) eller "Red" (rød), og et for affaldskategorien: A, B, C ...) efterfulgt af et nummer.))

>TABELPOSITION>

BILAG III

GUL AFFALDSLISTE ((Hvor det er muligt, er kodenummeret i det harmoniserede varebeskrivelses- og kodningssystem, som blev indført ved Bruxelles-konventionen af 14. juni 1983 under Toldsamarbejdsrådet (den harmoniserede systemkode), anført ud for hver vare på listen. Denne kode kan gælde både affald og produkter. Denne beslutning omfatter ikke emner, som ikke er affald. Derfor er koden - som anvendes af toldembedsmænd for at lette både deres egne og andres procedurer - kun anført her for at hjælpe med til at identificere affald, anført på listen og omfattet af denne beslutning. Med de tilsvarende officielle forklarende bemærkninger udstedt af toldsamarbejdsrådet bør anvendes som vejledning ved identifikation af affald omfattet af generiske overskrifter. Betegnelsen "ex" er anvendt for at angive et specifikt emne inden for en overskrift i den harmoniserede systemkode.Koden med fede typer i første kolonne er OECD-koden: den består af to bogstaver (et for listen "Green" (grøn), "Ambert" (gul) eller "Red" (rød), og et for affaldskategorien: A, B, C ...) efterfulgt af et nummer.))

>TABELPOSITION>

BILAG IV

RØD AFFALDSLISTE

>TABELPOSITION>

BILAG V

INDLEDNING

1. Bilag V indskrænker ikke anvendelsen af direktiv 75/442/EØF, som ændret ved direktiv 91/156/EØF og direktiv 91/689/EØF.

2. Dette bilag består af tre dele, hvoraf del 2 og 3 kun finder anvendelse, hvis del 1 ikke finder anvendelse. For at afgøre, om en given affaldstype er omfattet af bilag V til Rådets forordning (EØF) nr. 259/93, undersøges det derfor først, om affaldsstypen er opført i del 1 i bilag V; hvis dette ikke er tilfældet, om den er opført i del 2, og hvis dette ikke er tilfældet, om den er opført i del 3.

Del 1 er opdelt i to afsnit: A, der indeholder affald, der er klassificeret som farligt i medfør af Basel-konventionen, og som derfor er underkastet eksporforbuddet, og afsnit B, som indeholder affald, der ikke er omfattet af eksportforbuddet.

Hvis en affaldstype er opført i del 1, skal det derfor undersøges, om den er opført i afsnit A eller i afsnit B. Kun hvis en affaldstype hverken er opført i afsnit A eller B i del 1, skal det undersøges, om den optræder i del 2 eller 3, og er dette tilfældet, er affaldet omfattet af eksportforbuddet.

3. Medlemsstaterne kan i undtagelsestilfælde, på grundlag af dokumentation forelagt på passende vis af indehaveren, bestemme, at en given affaldstype i dette bilag er udelukket fra eksportforbuddet i artikel 16, stk. 1, i forordning (EØF) nr. 259/93, som ændret, hvis det pågældende affald ikke udviser nogen af de egenskaber, der er opført i bilag III til direktiv 91/689/EØF, under hensyntagen til de i Rådets beslutning 94/904/EF(1) fastsatte grænseværdier for så vidt angår H3 til H8 i det nævnte bilag.

I sådanne tilfælde underretter den pågældende medlemsstat det påtænkte importland, inden den træffer beslutning herom. Medlemsstaterne skal inden udgangen af hvert kalenderår anmelde sådanne tilfælde til Kommissionen, som videresender oplysningerne til de andre medlemsstater og til Basel-konventionens sekretariat; Kommissionen kan fremsætte bemærkninger på grundlag af de indsendte oplysninger og i givet fald forelægge det i medfør af artikel 18 i direktiv 75/442/EØF nedsatte udvalg forslag til tilpasning af bilag V til forordning (EØF) nr. 259/93.

4. At en given affaldstype ikke er opført i dette bilag eller er opført i del 1, liste B, udelukker ikke, at dette affald, i et givet tilfælde, betegnes som farligt og derfor underkastes eksportforbuddet artikel 16, stk. 1, i forordning (EØF) nr. 259/93, hvis det udviser nogen af de egenskaber, der er opført i bilag III til direktiv 91/689/EØF, under hensyntagen til de i beslutning 94/904/EF fastsatte grænseværdier for så vidt angår H3 til H8 i det nævnte bilag, som fastsat i artikel 1, stk. 4, andet led, i direktiv 91/689/EØF og i overskriften til bilag II til forordning (EØF) nr. 259/93.

I sådanne tilfælde underretter den pågældende medlemsstat det påtænkte importland, inden den træffer beslutning herom. Medlemsstaterne skal inden udgangen af hvert kalenderår anmelde sådanne tilfælde til Kommissionen, som videresender oplysningerne til de andre medlemsstater og til Basel-konventionens sekretariat. Kommissionen kan fremsætte bemærkninger på grundlag af de indsendte oplysninger og i givet fald forelægge det i medfør af artikel 18 i direktiv 75/442/EØF nedsatte udvalg forslag til tilpasning af bilag V til forordning (EØF) nr. 259/93.

DEL 1

>TABELPOSITION>

DEL 2

Affald opført i beslutning 94/904/EF om udarbejdelse af en liste over farligt affald i henhold til artikel 1, stk. 4, i direktiv 91/689/EØF om farligt affald

>TABELPOSITION>

DEL 3

Affald fra bilag III og IV til forordning EØF nr. 259/93. Affald betegnet med AB 130, AC 020, AC 250, AC 260, AC 270 og AD 160, er slettet, da disse affaldsformer efter proceduren i artikel 18 i direktiv 75/442/EØF klart er betegnet som ikke-farlige og derfor ikke underkastet eksportforbuddet

GUL AFFALDSLISTE ((Hvor det er muligt, er kodenummeret i det harmoniserede varebeskrivelses- og kodningssystem, som blev indført ved Bruxelles-konventionen af 14. juni 1983 under Toldsamarbejdsrådet (den harmoniserede systemkode), anført ud for hver på listen. Denne kode kan gælde både affald og produkter. Denne beslutning omfatter ikke emner, som ikke er affald. Derfor er koden - som anvendes af toldembedsmænd for at lette både deres egne og andres procedurer - kun anført her for at hjælpe med til at identificere affald, anført på listen og omfattet af denne beslutning. Men de tilsvarende officielle forklarende bemærkninger udstedt af Toldsamarbejdsrådet bør anvendes som vejledning ved identifikation af affald omfattet af generiske overskrifter. Betegnelsen "ex" er anvendt for at angive et specifikt emne inden for en overskrift i den harmoniserede systemkode.

Koden med fede typer i første kolonne er OECD-koden: den består af to bogstaver (et for listen: ("Amber") (gul) eller ("Red") (rød) og et for affaldskategorien: A B C efterfulgt af et nummer.))

>TABELPOSITION>

RØD AFFALDSLISTE

>TABELPOSITION>

(1) EFT L 356 af 31.12.1994, s. 14."